રાજકોટ તા.૧૦ :.. આજે 'વન-ડે-થ્રી વોર્ડ' સફાઇ ઝૂંબેશમાં વોર્ડ નં. ૩ નાં કોર્પોરેટર અને પૂર્વ વિપક્ષીનેતા ગાયત્રીબા અશોકસિંહ વાઘેલાએ પોપટપરામાં આવેલ. નાના સાહેબ પેશ્વા શાળામાં આવેલ મહીલા શૌચાલયને શરૂ કરાવવા જવાબદાર અધિકારીઓને સુચનાઓ આપી હતી. આ તકે ગાયત્રીબાએ જણાવ્યું હતું કે મ્યુ. કોર્પોરેશનની આ શાળાનાં મહિલા શૌચાલયમાં પાણીની સુવિધા નહી હોવાથી બંધ હાલતમાં હતુ અને બહેનોને તેના કારણે મુશ્કેલી પડતી હતી. આથી આજે 'વન-ડે થ્રી-વોર્ડ' અભિયાન હેઠળ આ વિસ્તારની મુલાકાતે આવેલ અધિકારીઓને સાથે રાખીને ઉપરોકત મહીલા શૌચાલયને શરૂ કરાવવા સુચનાઓ અપાઇ હતી.